ན་གཞོན་དེ་ཚོ་འཚར་ལོངས་ཡོང་བ་མཐོང་སྐབས་བོད་ཀྱི་ཐང་ག་མི་ཉམས་གོང་འཕེལ་གཏོང་བར་མདུན་ལམ་ཧ་ཅང་བཟང་པོ་འདུག་བསམ་གྱི་འདུགཅེས་རྒྱལ་ཁབ་རིམ་པའི་མངོན་མིན་རིག་གནས་ཤུལ་བཞག་སྨན་ཐང་ལུགས་ཀྱི་རྒྱུན་འཛིན་པ་བོད་ལྗོངས་སློབ་ཆེན་སྒྱུ་རྩལ་སློབ་གླིང་མཛེས་རིས་ཚན་ཁག་གི་མཛེས་རིས་ཆེད་ལས་ཀྱི་དགེ་རྒན་ཆེ་མོ་བ་བསྟན་པ་རབ་བརྟན་གྱིས་བཤད་པ་དང་ཁོང་གིས་བློ་གྲོས་བག་བྲོ་ཚུད་པའི་ན་གཞོན་ལྷ་རིས་པ་མང་པོ་ཞིག་གི་ཐང་གའི་འབྲི་རྩལ་བྱང་ཆུབ་པ་དང་ཚོན་གཏོང་སྟངས་ཧ་ཅང་རན་པོ་ཡོད་པས་ཁོང་ཚོས་འབད་བརྩོན་བྱེད་ལུགས་མཚོན་ཐུབ་ཅེས་བཤད་པ་རེད།